ПРЕДСЕДАТЕЛЯ НА 
НАРОДНОТО СЪБРАНИЕ 
Г-ЖА ЦЕЦКА ЦАЧЕВА 
УВАЖАЕМА ГОСПОЖО ПРЕДСЕДАТЕЛ, 
На основание чл. 87, ал. 1 от Конституцията на Република България внасяме законопроект за изменение и допълнение на Закона за данък добавена стойност с мотиви към него. 
Молим, законопроектът да бъде представен за разглеждане и приемане съгласно установения ред. 

София, 13. 07.2011 г. 

3 А КО Н 
за изменение и допълнение на Закона за данък върху добавената 
стойност 
Обнародван, ДВ, бр. 63 от 4.08.2006 г., в сила от деня на влизане в сила на Договора за присъединяване на Република България към Европейския съюз, изм., бр. 86 от 24.10.2006 г., в сила от деня на влизане в сила на Договора за присъединяване на Република България към Европейския съюз - 1.01.2007 г., доп., бр. 105от 22.12.2006 г., в сила от деня на влизане в сила на Договора за присъединяване на Република България към Европейския съюз - 1.01.2007 г., изм. и доп., бр. 108 от 29.12.2006 г., в сила от 1.01.2007 г.; Решение № 7 на Конституционния съд на РБ от 23.04.2007 г. - бр. 37 от 8.05.2007 г.; изм., бр. 41 от 22.05.2007 г., изм. и доп., бр. 52 от 29.06.2007 г., в сила от 1.11.2007 г., изм., бр. 59 от 20.07.2007 г., в сила от 1.03.2008 г., изм. и доп., бр. 108 от 19.12.2007 г., в сила от 19.12.2007 г., бр. 113 от 28.12.2007 г., в сила от 1.01.2008 г., бр. 106 от 12.12.2008 г., в сила от 1.01.2009 г., доп., бр. 12 от 13.02.2009 г., в сила от 13.02.2009 г., изм., бр. 23 от 27.03.2009 г., в сила от 1.11.2009 г., бр. 74 от 15.09.2009 г., в сила от 15.09.2009 г., изм. и доп., бр. 95 от 1.12.2009 г., в сила от 1.01.2010 г., бр. 94 от 30.11.2010 г., в сила от 1.01.2011 г., изм., бр. 100 от 21.12.2010 г., в сила от 1.07.2011 г., изм. и доп., бр. 19 от 8.03.2011 г., в сила от 8.03.2011 г. 
§1. В чл. 66 се създава нова ал. 3: 
" ал. 3. Данъчната ставка е в размер 9 на сто за следните доставки: 
1.	Доставки на лекарствени продукти, които са предназначени за лечение или профилактика при заболявания у хора, или се прилагат с цел възстановяване, коригиране или променяне на физиологични функции на човека чрез фармакологично, метаболитно или имунологично действие или се използват за диагностициране, както и на медицинските изделия по смисъла на Закона за медицинските изделия. 
2.	Доставки за учебници и учебни помагала." 

§2. Законът влиза в сила от 01. 01. 2012 г. 

София, 13.07.2011 г.
Мотиви
Законопроектът предвижда намаление на ДДС върху лекарствените продукти, което респективно ще намали значително тяхната цена и по този начин ще бъдат облекчени българските граждани, нуждаещи се от лечение. Със заключителната разпоредба предлагаме това да стане от 01. 01. 2012 г., което дава възможното време за преминаване към предлаганата от нас промяна. В България до 2001 г. нямаше ДДС върху лекарствата и данъчната ставка от 20 % беше въведена от правителството на НДСВ и ДПС. 
В Директива № 6 На Европейската комисия в раздел 2, чл. 98 е дадено правото на всяка държава член на ЕС да прилага една или две намалени ставки за доставка на стоки или услуги по категории,' предвидени в Приложение № 3, където попадат фармацевтичните продукти и в този смисъл предложения Законопроект не влиза в противоречие с европейското законодателство. 
В България към момента няма единна ставка на ДДС, тъй като в чл. 66, ал. 2 от Закона за ДДС е казано: " Данъчната ставка за настаняване, предоставено от хотелиер, е в размер на 9 на сто". 
В Австрия данъчната ставка за всички продукти, включително санитарните продукти е 10 %; в Белгия за всички продукти е 6%; в Кипър за панадол, аспирин, сиропи за простуда, хапчета за холестерол и други предписани от лекар е 0 %, за шампоаните и лосионите е 5%; в Чехия - 9 %; в Естония-9%; във Финландия- за фармацевтични продукти е 8 %,; във Франция - 2.1 % и съответно 5.5 % за продуктите в зависимост от това дали са реимбурсирани от държавата или не; в Гърция за всички продукти е 9 %; в Унгария за традиционните билкови продукти е 5%; а за всички останали е 20 %; във Финландия за медикаментите за орална употреба, санитарни кърпи и шампоани е 0 %, а за медикаментите е 13.5 %; в Италия между 0 % и 10 %; в Латвия- 10 %; в Литва- 5 %; в Люксембург- 3%; в Малта- 0 %; в Холандия- 6 %; в Полша- 7%; в Португалия- 5 %; в съседна нам Румъния-9 %; в Словакия-10 %; в Словения- 8.5 %; в Испания – 4%,; в Швеция - 0%; във Великобритания от 0% до 5 %. Дания е единствената държава със стандартна ставка от 20 %, както и Германия стандартно от 19 %. 
В същото време лечебните заведения за болнична помощ, които калкулират значителна част от общите си разходи за лекарства ще получат възможност за подобряване на финансовото си състояние. Министерството на здравеопазването и НЗОК са институциите, които разходват публични средства за покупка на лекарствени продукти и медицински изделия и с тази промяна в закона биха получили реална възможност за намаляване на бюджетните разходи или пренасочването им към финансиране на лечебните заведения за болнична помощ. 
Според становище на МЗ от м. октомври 2009 г. " Облагането с диференцирана ставка на ДДС на доставките на разрешените за употреба лекарствени продукти в България ще доведе до намаление на средствата за издръжка на лечебните и здравни заведения, както и за намаляване на лечението, което би следвало да се отрази на намаляване на съответните бюджети". 
Според министерството на финансите, годишните приходи от ДДС върху лекарствените средства е 150- 160 млн. лв. и представлява едва 0.4 % от общите приходи от ДДС. Намалението им със 120 млн.лв. не би се отразило съществено върху приходната част на бюджета, но би позволило на лечебните заведения да работят при по-добро финансиране, както и би облекчило българските граждани при закупуването на лекарствени продукти. 
С нарастване на разходите на един ученик, нараства необходимостта от промени в ДДС. Само намаляването на ДДС върху учебниците и учебните помагала, реално ще подпомогне българските семейства. Опитите напоследък за създаване на допълнителни библиотеки от учебници в училищата, трябва да бъде подпомогнато и чрез законови промени за диференцирана ставка на ДДС. 

София, 13.07.2011 г.